Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Снежана Михајловска со службена легитимација број 28-0008 и Никола Димитровски со службена легитимација број 28-0003, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, со седиште на ул.Никола Вапцаров бр.11, застапуван од Директорот Изаер Мемеди и со Записник ИП1 број 16-187 од 03.06.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23) го донесе следното

**Р Е Ш Е Н И Е**

Се наредува на Изаер Мемеди, Директор на ЈУ Меѓуопштински центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Центарот, во постапката за остварување и користење на правото на надоместок за попреченост за лицето Н.Н., да го преиспита донесеното решение број 1703-1426 од 28.09.2023 година за одбивање на барањето и донесеното решение број 1703-2352 од 23.02.2024 година за отфрлање на барањето, притоа да ги утврди сите факти и околности што се од битно значење за правилно и целосно утврдување на фактичката состојба, да земе предвид дека корисникот има право на парична помош од социјална заштита која се заснова на еднаков и рамноправен третман со останатите корисници кои истовремено го користеа правото на мобилност и правото на глувост и кои во постапката за преведување се стекнаа со правото на надоместок за попреченост во висина повисока од висината на претходното право на корисникот.

Врз основа на утврдената фактичка состојба да донесе ново соодветно решение и уредно да го достави до подносителот согласно член 16, 44 , 45, 263 и 359 став 3 од Законот за социјалната заштита.

**Рокот за извршување на изречената инспекциска мерка изнесува 20 дена по приемот на решението**

2. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

3. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Снежана Михајловска со службена легитимација број 28-0008 и Никола Димитровски со службена легитимација број 28-0003, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, застапуван од Директорот Изаер Мемеди и состави Записник ИП1 број 16-187 од 03.06.2024 година, во кој се констатирани недостатоци и неправилности во постапка за остварување и користење на правото на надоместок за попреченост за лицето Н.Н.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-187 од 07.06.2024 година

Инспектори за социјална заштита,

Никола Димитровски

Снежана Михајловска